Publication: Magyar Közlöny
Issue: MK-1998-100 (Year: 1998, Number: 100)
Era: 1990-2004
Section: 10/1993. (XII. 30.) MüM rendelet tartalmazza.
Paragraph Index: 846

f) Üzleti kommunikáció Az üzletkötő üzleti kommunikációban való jártasságának alapvető feltétele, hogy ismerje az emberi cselekvés mozgatórugóit, hogy képes legyen önismereti és partnermegismerési technikákat alkalmazni. Tudatosan és az alkalmazási szabályok ismeretében használja a verbális és nonverbális kommunikáció eszközeit. Ismerje a tárgyalásokra való felkészülés tartalmi összetevőit és tennivalóit, a tárgyalási stratégiákat és az eredményességhez nélkülözhetetlen taktikai elemeket, továbbá a csoportos tárgyalás sajátosságait. Rendelkezzék általános tájékozottsággal a nemzetközi kapcsolattartás formáit és szabályait illetően. Legyen jártas az általános etikett, illem és protokollismeretek, valamint az üzleti élet kultúraspecifikus protokoll és viselkedési szabályai tekintetében.

Source: https://magyarkozlony.hu/hivatalos-lapok/909a5953c3c2805a320f6682c6e0e5d6d0dc7761/dokumentumok/0b3a67bf69ffa05ccdd109a2e066c7ae3cc2fa70/letoltes